બાલીની એક કડવી સ્મૃતિ છે. અમે પહેલી લગ્નતિથિ ઊજવવા ગયેલાં. ઢળતી સાંજે એક ગલીમાં ટહેલી રહ્યાં હતાં ત્યાં બે લુખ્ખા બાઈક પર આવ્યા. એમણે ચાકુથી મારી શોલ્ડર બૅગ કાપવાની કોશિશ કરી. મેં ક્યાંક વાંચેલું કે શોલ્ડર બૅગ ક્યારેય રોડસાઈડ ન ભેરવવી. મતલબ, તમે રસ્તા પર ચાલતા હો તો જમણા ખભે ભેરવવી, જેથી રસ્તા પરથી છીનવવી મુશ્કેલ પડે. મેં એમ જ કરેલું. વળી, બૅગ પર મારી પકડ મજબૂત હતી એટલે એ લોકો છીનવી શક્યા નહીં. જો કે ઝપાઝપીમાં મારું શર્ટ ને બૅગ ચિરાઈ ગયાં.